CELEX: 31982R3550
Language: el
Date: 1982-12-28 00:00:00
Title: Κανονισμός (EKAX, EOK, Ευρατόμ) αριθ. 3550/82 τού Συμβουλίου τής 28ης Δεκεμβρίου 1982 περί παρατάσεως τού κανονισμού (EOK, Ευρατόμ, EKAX) αριθ. 2892/77 τού Συμβουλίου περί εφαρμογής, ως πρός τούς ιδίους πόρους πού προέρχονται από τό φόρο προστιθεμένης αξίας, τής αποφάσεως τής 21ης Απριλίου 1970 περί αντικαταστάσεως τών χρηματικών συνεισφορών τών Κρατών μελών από ιδίους πόρους τών Κοινοτήτων

Avis juridique important

|

31982R3550

Κανονισμός (EKAX, EOK, Ευρατόμ) αριθ. 3550/82 τού Συμβουλίου τής 28ης Δεκεμβρίου 1982 περί παρατάσεως τού κανονισμού (EOK, Ευρατόμ, EKAX) αριθ. 2892/77 τού Συμβουλίου περί εφαρμογής, ως πρός τούς ιδίους πόρους πού προέρχονται από τό φόρο προστιθεμένης αξίας, τής αποφάσεως τής 21ης Απριλίου 1970 περί αντικαταστάσεως τών χρηματικών συνεισφορών τών Κρατών μελών από ιδίους πόρους τών Κοινοτήτων  

Επίσημη Εφημερίδα αριθ. L 373 της 31/12/1982 σ. 0001 - 0001 Ισπανική ειδική έκδοση: Κεφάλαιο 01 τόμος 3 σ. 0233  Πορτογαλική ειδική έκδοση : Κεφάλαιο 01 τόμος 3 σ. 0233 

***** ΚΑΝΟΝΙΣΜΟΣ (ΕΚΑΧ, ΕΟΚ, ΕΥΡΑΤΟΜ) αριθ. 3550/82 ΤΟΥ ΣΥΜΒΟΥΛΙΟΥ  της 28ης Δεκεμβρίου 1982  περί παρατάσεως του κανονισμού (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου περί εφαρμογής, ως προς τους ιδίους πόρους που προέρχονται από το φόρο προστιθεμένης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την απόφαση της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (1), και ιδίως το άρθρο 6 παράγραφος 2,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη του Ελεγκτικού Συνεδρίου (4),  Εκτιμώντας:  ότι, σύμφωνα με το άρθρο 14, ο κανονισμός (ΕΟΚ, Ευρατόμ, ΕΚΑΧ) αριθ. 2892/77 (5) εφαρμόζεται από την 1η Ιανουαρίου 1978 για μια μεταβατική περίοδο που λήγει στις 31 Δεκεμβρίου 1982·  ότι, λόγω της καθυστερήσεως που προέκυψε κατά την έναρξη της εφαρμογής από τα Κράτη μέλη της έκτης οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των Κρατών μελών σχετικά με το φόρο κύκλου εργασιών - κοινό σύστημα φόρου προστιθεμένης αξίας: ενιαία φορολογική βάση (6), η Επιτροπή δεν χρησιμοποίησε την πενταετή μεταβατική προθεσμία που πρόβλεψε το Συμβούλιο για την επεξεργασία του περιεχομένου και του τρόπου θέσεως σε ισχύ ενός ενιαίου και οριστικού καθεστώτος εισπράξεως των ιδίων πόρων·  ότι, για να μπορέσει η Επιτροπή να επεξεργασθεί αυτές τις διατάξεις, πρέπει να παραταθεί η εν λόγω μεταβατική περίοδος έως τις 31 Δεκεμβρίου 1985, και να διατηρήσουν παράλληλα την ισχύ τους οι υφιστάμενες διατάξεις του κανονισμού (ΕΟΚ, Ευρατόμ, ΕΚΑΧ) αριθ. 2892/77,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 14 του κανονισμού (ΕΟΚ, Ευρατόμ, ΕΚΑΧ) αριθ. 2892/77 τροποποιείται ως εξής:  α) στο δεύτερο εδάφιο, το έτος «1982» αντικαθίσταται από το έτος «1985»,  β) στο τρίτο εδάφιο, το έτος «1982» αντικαθίσταται από το έτος «1985».  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 94 της 28. 4. 1970, σ. 19.  (2) ΕΕ αριθ. C 200 της 4. 8. 1982, σ. 12.  (3) Γνώμη διατυπωθείσα στις 16 Δεκεμβρίου 1982 (μη δημοσιευθείσα ακόμα στην Επίσημη Εφημερίδα).  (4) Γνώμη διατυπωθείσα στις 16 Νοεμβρίου 1982 (μη δημοσιευθείσα ακόμα στην Επίσημη Εφημερίδα).  (5) ΕΕ αριθ. L 336 της 27. 12. 1977, σ. 8.  (6) ΕΕ αριθ. L 145 της 13. 6. 1977, σ. 1.